b'\n_START_ARTICLE_\nKonjenica\n_START_PARAGRAPH_\nKonjenica je rod kopenske vojske, ki zajema konjeni\xc5\xa1ke enote, katerih primarno transportno sredstvo je konj. Do razvoja tehnologije v 20. stoletju je bila konjenica najbolj gibljiv del vsake kopenske vojske. Toda z uvedbo motornih vozil se je pomen konjenice v industrijskih dr\xc5\xbeavah zmanj\xc5\xa1al in danes ima le simboli\xc4\x8dno vlogo (po navadi v obliki gardnih oz. protokolarnih enot). V drugih dr\xc5\xbeavah pa se je konjenica ohranila tudi v obliki izvidni\xc5\xa1kih enot.'